Etienne Tshisekedi ya koma gida Kwango | Labarai | DW | 28.07.2016
Etienne Tshisekedi ya koma gida Kwango
Madugun 'yan adawa Jamhuriyar Dimokuradiyyar Kwango ya koma gida bayan da ya shafe shekaru biyu a Beljium don nemen magani. Wannan kuwa na zuwa ne a daidai lokacin da ake cece-kuce dangane da shirye-shiryen gudanar da zaben shugaban kasa . Shi dai Etienne Tshisekedi ya samu kyakkyawar tariya daga dubban magoya bayansa a Kinshasa babban birnin kasar.
'Yan adawa na zargin shugaba kabila da jan kafa wajen shirya sabon zaben shugaban kasa da nufin ci gaba da dawwama a kan karagar mulkin. Joseph Kabila zai kammala wa'adinsa na biyu a karshen wannan shekarar. Sai dai gwamnatinsa ta bayyana cewar matsalar karancin kudi da rashin kayan aiki na barazana ga shirya sahihin zabe. lamarin da wani dan adawa Kwango ya ce ba za ta sabu ba.
"Ba ma so Kabila ya tsawaita wa'adinsa na mulki. So muke yi ya mutunta kundin tsarin mulki ta hanyar shirya mana zabe a kan kari. Idan ko bai yi ba, to za mi dauki Tshisekedi a matsayin shugaba da zai yi rikon kwarya kafi shirya sabon zabe."
Muhimman kalmomi Tshisekedi, Kwango, Kabila
Permalink http://p.dw.com/p/1JWyQ
'Yan siyasa sun cimma yarjejeniya a Kwango 03.11.2016
A Jamhuriyar Demokradiyyar Kwango wasu 'yan adawar kasar sun yi mubayi'a ga yarjejeniyar kawo karshen rikicin siyasar kasar da zai bai wa Shugaba Kabila damar ci gaba da mulki har watan Febrairun shekarar 2018.
Shugaba Kabila ya kafa sabuwar gwamnati 09.05.2017
Dambarwar siyasa ta tsayar da harkokin yau da kullum a birnin Kinshasar Kwango 10.04.2017
A birnin Goma na gabashin kasar an yi arangama tsakanin 'yan sanda da masu zanga-zanga da suka kafa shigaye suna kuma kone-konen tayoyi.